**Ce plictiseală-i Doamne pe pământ**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lui EMIL BRUMARU in memoriam

Îngerii se-ntorc acasă

îngerii se-ntorc în cer

pare că nu le mai pasă

şi se duc aşa stingher

Îngerii se-ntorc în cer

îngerii ne lasă singuri

şi-n tăcerile de fier

rugineşte-un mugur

Îngerii ne lasă singuri

pare că nu le mai pasă

zăpadă avem-n linguri

îngerii se-ntorc acasă

Îngerii se-ntorc în cer

plictisiţi nimic nu cer

Costel Zăgan, CEZEISME II